ⴼⴰⵟⵉⵎⴰ ⴰⴳⵏⴰⵡ

ⴼⴰⵟⵉⵎⴰ ⴰⴳⵏⴰⵡ ⵜⴳⴰ ⵜⴰⵙⵍⵎⴰⴷⵜ ⵏ ⵓⵙⵍⵎⴷ ⴰⵏⴰⴼⵍⵍⴰ ⴷ ⵜⵏⵎⵀⴰⵍⵜ ⵏ ⵉⵎⵔⵣⵓⵜⵏ ⴳ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⴷⵍⵙⴰ ⵜⴰⵎⴰⵣⵉⵖⵜ. ⵜⴳⴰ ⵢⴰⵜ ⵙⴳ ⵉⵏⴱⵔⴰⵣⵏ ⵏ ⵓⵎⵔⵣⴰ ⴳ ⵍⵎⵖⵔⵉⴱ. ⵜⵍⵓⵍ ⴳ ⵓⵙⵓⵏ ⴰⴷⵓⵙⴷⵔⵎ ⵜⴰⴳⵔⴰⵡⵜ ⵜⴰⵙⵔⵉⵔⵜ ⵜⴰⵏⵎⵏⴰⴹⵜ ⵏ ⵜⴼⵔⴰⵡⵜ, ⵜⴼⴽⴰ ⵉ ⵓⵙⵍⵎⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵜⵓⴳⴷⵜ ⵏ ⵜⵖⴰⵡⵙⵉⵡⵉⵏ ⴰⵍⵍⵉⴳ ⵉⵜⵜⵔⵙ ⵢⵉⵙⵎ ⵏⵏⵙ ⵏⴳⵔ ⵉⵎⴰⵔⴰⵜⵏ ⵉⵎⵇⵔⴰⵏⵏ.
ⴰⵣⴰⵣⵓ ⵜⴰⵣⵣⵓⵍⴰⵏⵜ
ⵜⵙⵙⵏⵜⵉ ⴼⴰⵟⵉⵎⴰ ⴰⴳⵏⴰⵡ ⴰⵣⴰⵣⵓ ⵏⵏⵙ ⴰⵎ ⵜⵙⵍⵎⴰⴷⵜ ⵜⴰⵎⵔⵣⵓⵜ ⴳ ⵜⵉⵏⵎⵍ ⵜⴰⵏⴰⴼⵍⵍⴰⵜ ⵏ ⵉⵙⵍⵎⴰⴷⵏ ⴳ ⵕⵕⴱⴰⵟ, ⵜⴹⴼⵕ ⵙ ⴽⵉⴳⴰⵏ ⵏ ⵜⴷⵓⵢⵜ ⴰⵙⴰⵡⵔ ⵏ ⵓⵙⵙⵍⵎⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵙⴳ ⵜⵣⵡⵉⵔⴰ ⵏⵏⵙ. ⵜⵉⵡⵙ ⵙ ⵜⵡⵉⵍⴰ ⵉⵕⵡⴰⵏ ⴳ ⵓⵙⵔⵙ ⵏ ⵉⵖⴰⵡⴰⵙⵏ ⴷ ⵉⴷⵍⵉⵙⵏ ⵉⵏⵎⵍⴰⵏⵏ ⵉⵎⵣⵡⵓⵔⴰ, ⴰⵎ ⵜⵉⴼⴰⵡⵉⵏ ⴰ ⵜⴰⵎⴰⵣⵉⵖⵜ, ⴷ ⵉⵎⴰⵏⴰⵔⵏ ⵏ ⵓⵙⵍⵎⴰⴷ ⴷ ⵜⵙⵍⵎⴰⴷⵜ. ⵜⴳⴰ ⵏⵏ ⵜⵓⴳⴳⴰⵙ ⵜⵉⵎⵇⵔⴰⵏⵉⵏ ⴳ ⵓⵙⵎⵓⵜⵜⴳ ⵏ ⵜⵓⴳⵜⵜ ⵏ ⵉⵙⵍⵎⴰⴷⵏ ⴷ ⵉⵙⵎⴰⵜⵜⴰⴳⵏ ⴷ ⵉⵎⴳⴳⵉⵡⵙⵏ ⴳ ⵢⵉⴳⵔ ⵏ ⵓⵙⵍⵎⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵜⵎⵏⴰⴹⵉⵏ ⴰⴽⴽⵯ ⵏ ⵜⵎⴰⵣⵉⵔⵜ ⵏⵏⵖ.ⴼⴰⵟⵉⵎⴰ ⴰⴳⵏⴰⵡ ⴳ ⵓⵖⵎⵉⵙ ⵏ ⵓⵎⴰⴹⴰⵍ ⴰⵎⴰⵣⵉⵖ

ⵓⵔ ⵜⴱⵉⴷⴷ ⵜⴷⵔⴰⵡⵜ ⵏ ⵎⴰⵙⵙⴰ ⴰⴳⵏⴰⵡ ⵖⴰⵙ ⴳ ⵢⵉⴳⵔ ⴰⴽⴰⴷⵉⵎⵉ ⴷ ⵓⵙⴳⵎⴰⵏ, ⵎⴰⵛⴰ ⵉⴷⴷⴰ ⴰⵢⵍⵍⵉⴳ ⵢⵓⵎⴰ ⴰⵔⵣⵣⵓ ⴰⵎⴰⵙⵙⴰⵏ ⴷ ⵜⵉⵔⵔⴰ. ⵜⵙⵙⵎⵏⵉⴷ ⵜⵉⵣⵔⴰⵡⵉⵏ ⵜⵉⵎⴰⴽⴰⵣⵉⵏ ⵏ ⵡⴰⴷⴷⴰⴷ ⵏ ⵓⵙⵍⵎⴷ ⵏ ⵜⵎⴰⵣⵉⵖⵜ, ⵎⴽⵍⵍⵉ ⵜⴼⴽⴰ ⵜⴰⵎⵓⵣⴰⵢⵜ ⵏⵏⵙ ⵉ ⵜⵎⵔⵙⴰⵍ ⵉⵜⵜⵓⵙⵎⴰⴳⴰⵍⵏ ⵙ ⵢⵉⴳⵔ ⴰⴷ. ⵜⵙⴽⵔ ⴰⴳⵓⴷⵉ ⵏ ⵉⴷⵍⵉⵙⵏ ⴷ ⵉⵎⴰⴳⵔⴰⴷⵏ ⵉⵎⴰⵙⵙⴰⵏⵏ ⴷ ⵜⵔⵙⴰⵍ ⵜⵉⴷⵉⴷⴰⴽⵜⵉⵜⵉⵏ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴷ ⵜⵄⵕⴰⴱⵜ ⴷ ⵜⴼⵕⴰⵏⵙⵉⵙⵜ ⴷ ⵜⵏⴳⵍⵉⵣⵜ, ⴳ ⵏⵉⵜ ⵉⵍⵍⴰ ⵢⵉⴳⵔ ⵏ ⵓⵙⴳⵎⵉ ⴷ ⵓⵙⵙⵍⵎⴷ ⴷ ⵓⵙⵉⴷⵍⴼ ⴷ ⵡⴰⴷⴷⴰⴷ ⵏ ⵜⵎⵖⴰⵔⵜ ⴷ ⵜⴷⵍⵙⴰ ⴷ ⵜⴳⵎⵉ ⴷ ⵉⵣⵔⴼⴰⵏ ⵏ ⵜⵎⵖⴰⵔⵜ.

ⵜⵙⴽⵔ ⵎⴰⵙⵙⴰ ⴼⴰⵟⵉⵎⴰ ⴰⴳⵏⴰⵡ ⵢⴰⵜ ⵜⴰⵡⵓⵔⵉ ⵉⵖⵓⴷⴰⵏ ⴳ ⵜⵙⵢⴰⴼⵓⵜ ⵏ ⵜⵙⴽⵍⴰ ⵜⴰⵎⴰⵣⵉⵖⵜ ⴷ ⵓⵙⵍⵎⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵍⵎⵖⵔⵉⴱ, ⵓⵢⴰⴷ ⵢⵓⵊⵊⴰ ⵜⵜ ⴰⴷ ⵜⵟⵟⴰⴼ ⵢⴰⵏ ⵓⵣⴰⵣⵓ ⴰⵣⵣⵓⵍⴰⵏ ⵉⵖⵓⴷⴰⵏ , ⴰⵢⵍⵍⵉⴳ ⵜⵓⵎⵥ ⵜⵓⴳⴷⵜ ⵏ ⵜⵎⴰⵙⴰⵢⵉⵏ ⴷ ⵜⵍⴽⵎ ⴰⵏⵙⵉⵡⵏ ⵉⵅⴰⵜⴰⵔⵏ ⴰⵎ :ⵜⴰⵎⵣⴷⴰⵢⵜ ⵏ ⵜⴷⵉⴷⴰⴽⵜⵉⴽⵜ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ.
ⵜⵓⵎⵥ ⵎⴰⵙⵙⴰ ⴼⴰⵟⵉⵎⴰ ⴰⴳⵏⴰⵡ ⴰⴷⵓⴽⵜⵓⵔⴰ ⵏ ⵓⵡⴰⵏⴽ ⴳ ⵜⵙⴷⴰⵡⵉⵜ ⵎⵓⵃⵎⵎⴰⴷ ⵓ ⵄⴱⴷⵍⵍⴰⵀ ⴳ ⴼⴰⵙ ⴷ ⵜⵙⴷⴰⵡⵉⵜ ⴱⵔⴰⴱⴰⵏⵜ ⴳ ⵜⵉⵍⴱⵓⵔⵖ ⵀⵓⵍⴰⵏⴷⴰ. ⴷ ⵜⵙⵎⴷ ⵜⴰⴱⵔⴰⵜ ⵏ ⵓⵙⵡⵉⵔ ⵡⵉⵙⵙ ⴽⵕⴰⴹ ⴰⵙⴳⴳⵯⴰⵙ 1992 ⴳ ⵜⵖⵉⵡⴰⵏⵜ ⵏ ⵜⵓⵙⵙⵏⴰⵡⵉⵏ ⵏ ⵓⵙⴳⵎⵎⵉ ⵜⴰⵎⴹⴼⵕⵜ ⵏ ⵜⵙⴷⴰⵡⵉⵜ ⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ ⴳ ⵕⵕⴱⴰⵟ .
ⵜⵟⵟⴰⴼ ⵜⵓⴳⴷⵜ ⵏ ⵉⵎⵔⵣⵓⵜⵏ ⴳ ⵜⵓⴳⴷⵜ ⵏ ⵉⴳⵔⴰⵏ ⴰⵎ ⵓⵙⵙⵍⵎⴷ ⴷ ⵓⵙⴳⵎⵎⵉ ,ⴰⵙⵉⴷⵍⴼ , ⴰⵙⵍⵎⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ, ⵉⵖⴰⵡⴰⵙⵙⵏ ⵉⵏⵎⵍⴰⵏⵏ ⴷ ⵓⵙⵎⵓⵜⵜⴳ ⵏ ⵉⵙⵍⵎⴰⴷⵏ ⵉⵎⴰⵏⵓⵏⵏ.

ⵉⴷⵍⵉⵙⵏ

 ⵜⵉⵖⵓⵔⵉⵡⵉⵏ ⵏ ⵓⴳⵎⵓⴹ ⴰⵏⴰⵎⵎⴰⵙ: ⴰⵎⵣⵔⵓⵢ, ⵜⴰⵙⵔⵜⵉⵜ, ⴷ ⵓⵣⵔⴼ, ⴰⵏⴰⵡ, ⵜⴰⵙⴽⵍⴰ ⴷ ⵓⵙⴷⵓⵙ ⴳ ⵍⵎⵖⵔⵉⴱ.

 ⵜⴰⵎⴰⵣⵉⵖⵜ ⴳ ⵓⵙⵙⵍⵎⴷ ⴰⵏⵎⵍⴰⵏ ⴳ ⵍⵎⵖⵔⵉⴱ.
 ⵜⵉⴼⴰⵡⵉⵏ ⴰ ⵜⴰⵎⴰⵣⵉⵖⵜ 1-2-3-4-5-6ⵉⴷⵍⵉⵙⵏ ⵏ ⵓⵙⵙⵍⵎⴷ ⵏ ⵜⵎⴰⵣⵉⵖⵜ.
 ⵜⴰⵏⴼⵓⵙⵜ: ⵉⴽⴼⵔ ⴰⵏⴰⵥⵓⵕ

ⵉⵙⴰⵖⵓⵍⵏ